9 ຄົນເສຍຊີວິດ ໃນການ ໂຈມຕີ ຢູ່ອັຟການິສຖານ
9 ຄົນເສຍຊີວິດ ແລະອີກ 30 ຄົນໄດ້ຮັບ ບາດເຈັບ ໃນການໂຈມຕີສະລະຊີບ ຢູ່ອັຟການິສຖານ
ເຈົ້າໜ້າທີ່ອັຟການິສຖານ ກ່າວວ່າ ການໂຈມຕີດ້ວຍລະ ເບີດລົດສະລະຊີບ ຢູ່ທີ່ ເມືອງ Khost ໃນພາກຕາເວັນ ອອກອັຟການິສຖານ ເຮັດໃຫ້ມີຜູ້ເສຍຊີວິດຢ່າງນ້ອຍ 9 ຄົນແລະໄດ້ຮັບບາດເຈັບອີກປະມານ 30 ຄົນ ຜູ້ບັນຊາການຕຳຫຼວດຂອງແຂວງ Khost ທ່ານ Abdul Hakim Esaaqzai ກ່າວວ່າ ມີຕຳຫຼວດຢ່າງນ້ອຍ 2 ຄົນເສຍຊີວິດ ໃນເຫດລະເບີດທີ່ເກີດຂຶ້ນໃນຕອນເຊົ້າຂອງ ວັນສຸກມື້ນີ້ ທີ່ແນເປົ້າໝາຍໃສ່ປ້ອມຕຳຫຼວດນັ້ນ ນອກນັ້ນແລ້ວໃນວັນສຸກມື້ນີ້ອົງການເນໂຕ້ຍັງເວົ້າວ່າ ທະ ຫານຂອງຕົນຄົນນຶ່ງໄດ້ເສຍຊີວິດລຸນຫຼັງທີ່ໄດ້ເກີດເຫດລະ ເບີດຢູ່ທີ່ພາກໃຕ້ອັຟການິສຖານ ສ່ວນທະຫານຂອງອົງການເນໂຕ້ອີກຄົນນຶ່ງໄດ້ເສຍຊີວິດໃນການໂຈມຕີຂອງ ພວກກະບົດໃນ ວັນພະຫັດວານນີ້ ຢູ່ໃນພາກຕາເວັນອອກຂອງອັຟການິສຖານ ອົງການເນໂຕ້ບໍ່ໄດ້ແຈ້ງໃຫ້ຊາບ ກ່ຽວກັບສັນຊາດຂອງທະຫານທັງສອງຄົນທີ່ ເສຍຊີວິດ